
Hoće li se supružnici koji su proveli dunjalucki zivot sastati u džennetu? I šta će se dogoditi ako jedno od supružnika bude bačeno u ***[džehennem](https://pitajucene.com/search/D%C5%BEehennem/questions/ "Pretraži pitanja o džehennemu")*** – hoće li, kasnije, biti skupa u džennetu?


* 
* 
* 
* 
* 
* 
* 

 
Stanje supružnika na Sudnjem danu

Kad je riječ o ovom pitanju, načelno je ***[pravilo](https://pitajucene.com/search/pravilo/questions/ "Pretraži pitanja o pravilima")*** da će supružnici koji su bili muslimani i umrli kao muslimani biti skupa u Džennetu, Kući radosti. Allah će ženu mužu priključiti – ako on bude zaslužio više džennetske razine od nje, odnosno njega će njoj priključiti – ako ona zasluži viši džennetski stepen. I treba znati da će međusobno pomaganje supružnika u činjenju dobrih djela na ovom svijetu, biti razlog da budu skupa u džennetu.


Ako se dogodi da jedno od supružnika bude bačeno u ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")***, zbog kazne koja neće vječno trajati – vanjsko ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** šerijatskih dokazâ ukazuje na to da će se sastati u Džennetu, nakon što istekene ***[kazna](https://pitajucene.com/search/kazna/questions/ "Pretraži pitanja o kaznama")*** paćeniku. A ako se dogodi da jedno od supružnika umre kao nevjernik – Allahu usmrti nas u islamu – tad će onaj drugi supružnik, dženetlija, moći poželjeti drugog supružnika u Džennetu, i Plemeniti će Allah ispuniti tu njegovu želju.


Ovdje je zanimljivo ukazati na pitanje kome će pripasti ona žena koja je na dunjaluku živjela u više bračnih veza, to jest, koja se nekoliko puta udala i razvela. Neki islamski učenjaci vele da će takva žena pripasti posljednjem mužu, a neki, opet, tvrde da će joj Svemogući Allah dati da, sama izabirući, pripadne onom mužu koji je bio bolji spram nje.


Potonji učenjaci svoju tvrdnju dokazuju dobrim predanjem koje je zabilježio Ed-Darekutni, a u kojem stoji da je Ummu Habiba, Resulullahova, sallallahu alejhi ve sellem, supruga upitala Poslanika: “Allahov Poslaniče, kome će u džennetu pripasti žena koja je na ovom svijetu bila udata za dvojicu ljudi: prvom ili drugom mužu?” Na ovo pitanje Vjerovjesnik, sallallahu alejhi ve sellem, odgovorio je: “Bit će joj dato da izabere između njih dvojice, a izabrat će onog koji je prema njoj bio bolji, i pripast će njemu. Vidiš, o Ummu Habiba, lijepa ćud donosi svako dobro na ovom i na budućem svijetu!” A Allah, opet, najbolje zna.


Na pitanje odgovorio: prof.***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


Preuzeto sa stranice <http://www.n-um.com>


